MINT จับตางบ Q2 พลิกกำไรทะลุ 2 พันล้าน ครึ่งหลังเด่นต่อรับ High season
MINT จับตางบไตรมาส 2/2565 พลิกกำไรทะลุ 2 พันล้าน ครึ่งปีหลังเด่นต่อเนื่อง รับ High season โบรกเชียร์ซื้อเป้า 44 บาท
MINT จับตางบ Q2/65 พลิกกำไรทะลุ 2 พันล้าน ครึ่งหลังเด่นต่อรับ High season โบรกเชียร์ซื้อเป้า 44 บาท
1 ส.ค. 2565

บล.เคทีบีเอสที ระบุในบทวิเคราะห์วันนี้ (1 ส.ค.65) ว่า บริษัท ไมเนอร์ อินเตอร์เนชั่นแนล จำกัด (มหาชน) หรือ MINT คงคำแนะนำ “ซื้อ” และราคาเป้าหมายปี 2565 ที่ 44.00 บาท โดยคาดว่าผลการดำเนินงานใน ไตรมาส 2/2565 จะพลิกกลับมาเป็นกำไรสุทธิที่ 2.0 พันล้านบาท เป็นการฟื้นตัวได้อย่างโดดเด่น (มากกว่าตลาดที่คาดเฉลี่ยที่ 1.3 พันล้านบาท) จาก ไตรมาส 2/2564 ที่ขาดทุนสุทธิ 3.9 พันล้านบาท และจากไตรมาส 1/2565 ที่ขาดทุนสุทธิ 3.8 พันล้านบาท เพราะเป็นช่วง High season ที่ยุโรป ทำให้ภาพรวม Rev Par เพิ่มขึ้นถึงโต 400% เทียบช่วงเดียวกันของปีก่อน ฟื้นตัวได้ต่อจากไตรมาสก่อนที่โต 252% เทียบช่วงเดียวกันของปีก่อน
ส่วนธุรกิจอาหารเริ่มฟื้นตัวได้ดี โดย SSSG โดยรวมพลิกกลับมาเติบโตได้ที่ 8% เทียบช่วงเดียวกันของปีก่อน จากไตรมาส 1/2565 ที่ 4% เทียบช่วงเดียวกันของปีก่อน จากการเติบโตในประเทศไทยและออสเตรเลียเป็นหลัก ยังคงประมาณการกำไรสุทธิในปี 2565 อยู่ที่ 2.4 พันล้านบาท ฟื้นตัวดีขึ้นจากปี 2564 ที่ขาดทุนสุทธิ 1.4 หมื่นล้านบาท โดยคาดไตรมาส 3-4 ปี 2565 จะกลับมาเป็นกำไรทุกไตรมาส เพราะไตรมาส 3/2565 ยังเป็นช่วง High season ของยุโรป และจะดีต่อเนื่องในไตรมาส 4/2565 จาก High season ของมัลดีฟส์ และไทย
ราคาหุ้นปรับตัวลดลง 1% ในช่วง 3 เดือนเมื่อเทียบกับ SET เพราะโควิดสายพันธุ์ใหม่และฝีดาษลิง ที่ระบาดทั่วโลก แต่คาดว่าผลกระทบจำกัดเพราะจะไม่มีการล็อกดาวน์และปิดประเทศอีก ทำให้มองเป็นจังหวะเข้าซื้อ MINT เพราะแนวโน้มกำไรในช่วงที่เหลือของปีจะยังคงเติบโตได้อย่างโดดเด่น ด้าน valuation ยังถูกกว่ากลุ่มฯ ซื้อขาย 2565 EV/EBITDA ที่ 15.6 เท่า